Diari Oficial de la Generalitat Valenciana


Sumari del DOGV 175, del 05-07-1984 (1984/803141)

ORDRE de 18 de juny de 1984, de la Conselleria d'Agricultura, Pesca i Alimentació, per la qual es crea el Consell Assessor de Pesca Marítima i Aquicultura Marina.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1984/06/18/(1)/dof/vci/html**

### Dades del document

Número de DOGV
:   175

Data del DOGV
:   05-07-1984

Secció del DOGV
:   DISPOSICIONS GENERALS

Número del document
:   1984/803141


Data del document
:   18-06-1984

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Ordre de 18 de juny de 1984, de la Conselleria d'Agricultura, Pesca i Alimentació, per la qual es crea el Consell Assesor de Pesca Marítima i Aqüicultura Marina.  
A l'empar de les competències assignades a la Generalitat Valenciana, en matèria de pesca, pels articles 31.17 i 32.7 de l'Estatut d'Autonomia, aprovat per Llei Orgànica 5/1982, d?1 de juliol.   
Vistos els Reials Decrets 3533/81, de 29 de desembre i 4107/1982, de 29 de desembre, pels quals s'atribueixen a la Comunitat Valenciana determinades competències en matèria de pesca i l?assignació a la Conselleria d 'Agricultura, Pesca i Alimentació, i a fi d'aconseguir la comunicació desitjable amb els sectors que integren l'activitat pesquera i d'aqüicultura marina,   
ORDENE:   
Article primer  
Es crea el Consell Assessor de Pesca Marítima i Aqüicultura Marina, als efectes d'assessorar el Conseller d'Agricultura, Pesca i Alimentació en matèries pesqueres i d'aqüicultura marina.   
Article segon  
Seran funcions del Consell Assessor de Pesca Marítima i Aqüicultura Marina les següents:   
a) Actuar com a òrgan d'informació, consulta i assessorament del Conseller en les qüestions d'especialització que aquest li sotmeta.   
b) Elaborar els estudis, informes i dictàmens que se li encomanen per part del Conseller.   
c) Proposar al Conseller les iniciatives, disposicions, recomanacions i actuacions que necessite l'ordenació racional del sector.   
Article tercer  
La Conselleria d'Agricultura, Pesca i Alimentació elevarà al Govern de la Generalitat les propostes realitzades en el sector esmentat.   
Article quart  
El Consell Assessor de Pesca Marítima i Aqüicultura Marina, sota la presidència del Conseller, tindrà la composició següent:   
-Els Presidents de les Federacions Provincials de Confraries de Pescadors de la Comunitat Valenciana.   
-Sis representants de les Confraries de Pescadors. Se'n designaran dos per cada Federació Provincial.   
-Exercirà les funcions de Secretari del Consell un Tècnic de la Conselleria d'Agricultura, Pesca i Alimenta   
Article cinqué  
Podran ser convocades a les reunions aquelles personalitats relacionades tant amb el sector pesquer com amb el d'aqüicultura marina.   
Article sisé  
El Consell Assessor de Pesca Marítima i Aqüicultura Marina es reunirà, amb la convocatòria prèvia del President, almenys dues vegades a l'any.   
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.   
València, a 18 de juny de 1984.   
El Conseller d'Agricultura, Pesca i Alimentació,  
LLUIS FONT DE MORA I MONTESINOS


Còpia Permalink ELI